राज्यपाल एनएन वोहरा ने विशेषज्ञों, वरिष्ठ सिविल सेवकों एवं वाईस चांसलर्स के राज भवन में एक उच्चस्तरीय बैठक की अध्यक्षता की. यह बैठक स्वच्छ भारत मिशन एवं नये लांच किये गये स्वच्छ भारत समर इंटर्नशिप योजना के क्रियान्वयन की समीक्षा के लिए आयोजित की गई थी. राज्यपाल ने इस इंटर्नशिप योजना में शामिल होने के लिए और पर्यावरण की सफाई में योगदान देने के लिए बड़े पैमाने में कॉलेज के छात्रों, एनसीसी / एनएसएस कैडेट्स और युवाओं से आग्रह किया है. साथ ही उन्होंने अधिकारीयों और प्रतिभागियों से इस मिशन प्रोग्राम को राज्य भर में सफल बनाने के लिए करीबी कोआर्डिनेशन में काम करने के लिए भी कहा है.